Kunst ja Pärnu – kuhu minna ja mida teha
#000000
Igal aastal toimub Pärnus mitmeid kunstisündmuseid, kus saab tutvuda nii Eesti kui ka välismaa kunstnike loominguga. Pärnu kunstimaailm on kirev ja lai, hõlmates lisaks maalikunstile ka fotograafiat, tänavakunsti, graafikat, valgusinstallatsioone ja filmindust.
#000001
Pärnu linnagalerii ja kunsti aastanäitus
#000002
Pärnu linnagalerii tegutseb alates 1995. aastast ja korraldab kunstinäituseid Pärnus ja edendab Pärnu kunstielu. Linnagaleriis toimuvatel näitustel on esindatud erinevad žanrid, alates maastikumaalist kuni abstraktse kunstini, samuti võib siin näha graafikat.
#000003
Aasta teises pooles toimuval Pärnu kunsti aasta tähtsündmusel ehk Pärnu kunsti aastanäitusel saab igal aastal näha paremikku Pärnu ja Pärnumaaga seotud kunstnike ning harrastuskunstnike uuemast loomingust.
#000004
Fotofesti eesmärk on elavdada Pärnu talvist kunstielu. Festivali raames saab külastaja heita pilgu kaasaegsel fotomaastikul toimuvale.
#000005
Fotofest koosneb mitmest erinevast fotonäitusest, mis toimuvad ühel ja samal ajal erinevates kohtades. Näiteks võib festivali raames imetleda fotokunsti Pärnu raekoja hoones, Linnagalerii kunstnike majas, Pärnu Keskraamatukogus, Pärnu Kontserdimajas ja Endla Teatris.
#000006
Näitustel eksponeeritakse nii maastikufotosid, elu ja olustikku kujutavaid fotosid kui ka portreesid, mille autorite seas on fotograafe nii Eestist kui ka välismaalt.
#000007
Mõned aastad tagasi asukohta vahetanud Uue Kunsti Muuseum on Eesti esimene kaasaegse kunsti muuseum, mis tegutseb alates 1992. aastast.
#000009
Muuseumi põhikollektsioonis on esindatud mitu tuhat visuaalkunsti teost üle maailma. Lisaks maalidele leiab siit veel ka fotosid, filme, graafikat, skulptuure.
#000010
Uue Kunsti Muuseumi kuulsaim näituste sari on igasuvine aktinäitus „Mees ja Naine“, mis on üks tuntumaid kunstiüritusi Pärnus. Näitus pöörab tähelepanu keha ja hinge ilule ja harmooniale, mida igal aastal püütakse kujutada veidi uue nurga alt.
#000011
Pärnu Kunstisuvi toimub igal suvel alates 1995. aastast ja võib öelda, et siit on läbi käinud suurem osa Eesti kunstimaailma suurtegijatest.
#000012
Viimastel aastatel on Pärnu kunstisuve rikastanud näitused „Naine & Naine“ ning „Mees & Mees“. Tegemist ei ole klassikalises mõttes aktinäitustega. Väljapanekud peegeldavad naiste ja meeste erinevat positsiooni kaasaegses ühiskonnas, tuues esile maskuliinseid ja feminiinseid jooni.
#000013
Mõeldes Pärnus toimuvatele kunsti- ja kultuurisündmustele, siis on Pärnu filmifestival kindlasti äramärkimist väärt. Tegemist on Baltimaade kõige vanema filmifestivaliga, mille üheks algatajaks oli 1987. aastal Lennart Meri.
#000014
Tänaseks on Pärnu filmifestival kasvanud rahvusvaheliseks dokumentaal- ja teadusfilmide festivaliks, mille üheks peateemaks on põlisrahvaste ja nende kultuuride ellujäämine. Lisaks puudutatakse ka sotsiaalseid ja teaduslikke teemasid ning eraldi filmiprogramm on kavas kõige pisematele filmihuvilistele ehk lastele.
#000015
Festivali parimad linateosed linastuvad ka teistes Eesti linnades ja ETV-s. Programmis on nii Eesti filmitegijate loomingut kui ka filme välismaa filmiloojatelt.
#000016
Pika ajalooga IN Graafika festivali eesmärk on otsida uusi suundi erinevatest kultuurivaldkondadest.
#000017
IN Graafika toob kokku kunstnikud, kirjanikud ja muude kunstiliikide viljelejad. Kui traditsiooniliselt on IN Graafika olnud eksperimentaalgraafika festival, siis täna ei keskendu see üritus enam mitte ainult ühele tehnikale, vaid proovib leida kokkupuutepunkte ka teiste kunstidega nagu teater, kirjandus ja muusika.
#000018
Tänavakunst ei võrdu gräfitiga. Just seda üritab tõestada ARTernative tänavakunstifestival, mille eesmärk on Pärnu linna elanikke ja külalisi veenda selles, et tänavakunst on midagi erakordset, mis rikastab meie avalikku ruumi, mitte ei risusta seda.
#000020
ARTernative tänavakunstifestivali raames valminud kunstiteoseid saab igaüks minna vaatama endale sobival ajal.
#000021
Näiteks on valminud ARTernative festivali raames mitmeid maalinguid Pärnu garaažibokside seintele. 2022. aastal võeti ette Pärnu Sütevaka kooli juures asuv suur must sein, kus nüüd saab imetleda suursugust seinamaali ehk muralit elevandist, kes on kuurortlinna üks sümboleid.
#000022
Rahvusvaheline etenduskunstide festival Diverse Universe on suvine alternatiivkultuuri sündmus, mille raames toimuvad LIVE-performance`id ja luulerünnakud.
#000023
Rändüritusel astub üles esinejaid üle kogu maailma.
#000024
Matsalu loodusfilmide festival on saanud oma nime Matsalu rahvuspargi järgi, mis on üks Euroopa suurimaid linnukaitsealasid.
#000025
Loodusfilmide festival sai alguse 2003. aastal. Tänaseks on üritus kasvanud 12-päevaseks rahvusvaheliseks sündmuseks, mis ulatub Lihulast Pärnusse, Narvast Tallinnasse, Tartusse ja ka mujale.
#000026
Festivali raames tuuakse igal aastal vaatajateni uued loodusfilmid tervest maailmast. Programmis on põnevaid ja kaasahaaravaid lugusid metsikust loodusest, inimtegevuse ja looduse koosmõjust, keskkonna jätkusuutlikkusest ja looduskaitsest, ekspeditsioonidest ja uurimisretkedest, samuti ka põlisrahvastest ning nende elust.
#000027
Septembrikuu viimasel nädalavahetusel toimuv valgusfestival ÖÖvalgel on külastajate arvu poolest üks Pärnu suurimaid kultuurisündmuseid. Festivali raames saab näha suursuguseid valgusetendusi, mis toimuvad erinevates kohtades Pärnu kesklinnas ja rannarajoonis.
#000028
Valgusetendused valmivad spetsiaalselt valgusfestivali tarbeks ja läbi nende jutustatakse külastajatele lugusid inimeseks olemisest.
#000029
Lisaks efektsele valgusshowle astuvad etendustel üles ka näitlejad ja lauljad. Festivali teebki eriliseks ja omanäoliseks see, et rõhku ei pöörata mitte ainult valgusinstallatsioonidele, nagu valgusfestivalidel tavaks, vaid ka etendustele endale.
#000030
Veebiportaali on arendatud projekti „Pärnumaa ettevõtluskeskkonna arendustegevused – turism 2017-2019“ raames, mida on rahastatud Euroopa Regionaalarengu Fondi meetme tegevusest „Piirkondlikud algatused tööhõive ja ettevõtlikkuse edendamiseks“ perioodil 2017-2023.
#000031